32 की उम्र में मां जैसा व्यवहार करती हैं महिलाएं  
दुनियाभर की तमाम महिलाएं जब अपनी उम्र के 32वें पड़ाव पर पहुंचती हैं तो उनमें से ज्यादातर अपनी मां की तरह व्यवहार करना शुरू कर देती हैं।
दुनियाभर की तमाम महिलाएं जब अपनी उम्र के 32वें पड़ाव पर पहुंचती हैं तो उनमें से ज्यादातर अपनी मां की तरह व्यवहार करना शुरू कर देती हैं।  समाचार पत्र 'डेली एक्सप्रेस' के मुताबिक 32 साल की होने पर महिलाएं अपने बच्चों से बात करते हुए उन्हीं मुहावरों या वाक्यांशों का इस्तेमाल करने लगती हैं जो उनकी मां ने उनसे बात करते हुए इस्तेमाल किए होंगे। इसके साथ वे घर में सामान इकट्ठा करने लगती हैं और रात में बिस्तर पर जल्दी सोने चली जाती हैं।  वेबसाइट 'ईबे डॉट को डॉट यूके' ने 1,000 महिला-पुरुषों पर एक सर्वेक्षण किया था। लगभग 40 प्रतिशत महिलाएं स्वीकार करती हैं कि वे अपनी मां जैसी अभिव्यक्ति देती हैं। एक चौथाई महिलाओं ने तो यह दावा भी किया है कि वे अपने साथी से बातचीत में भी इसी तरह की अभिव्यक्ति देती हैं। सर्वेक्षण के परिणाम बताते हैं कि एक चौथाई माताएं वही चुने हुए पांच से 10 कपड़े पहनती रहती हैं।  मानव व्यवहार विशेषज्ञ जूडी जेम्स कहती हैं कि आप यह कभी भी स्वीकार नहीं करते हैं कि आपका व्यवहार आपके माता-पिता से मिलता-जुलता है लेकिन आपका अवचेतन मन उनसे बहुत कुछ सीख लेता है और आप भी अपने जीवन में वैसा ही व्यवहार करने लगते हैं।